b'\n_START_ARTICLE_\nUlrik Langen\n_START_SECTION_\nKarriere\n_START_PARAGRAPH_\nUlrik Langen har en ph.d. i historie fra 1998 med afhandlingen I mindernes vold: Restaurationstidens kongelige ceremonier 1814-30. Europ\xc3\xa6iske kulturstudier, og han har siden udgivet flere b\xc3\xb8ger. Bogen Revolutionens Skygger (2005) der handler om de franske emigranter i K\xc3\xb8benhavn 1789-1814 blev udn\xc3\xa6vnt til \xc3\x85rets historiske bog i 2005 af Dansk Historisk F\xc3\xa6llesr\xc3\xa5d. _NEWLINE_I 2008 udgav han Den afm\xc3\xa6gtige \xe2\x80\x93 en biografi om Christian 7. (2008), som nyfortolker Christian 7.s person og rolle i Danmarkshistorien. Bogen blev nomineret til \xc3\x85rets historiske bog, hvor den fik en andenplads._NEWLINE_Bogen Hundemordet i Vimmelskaftet \xe2\x80\x93 og andre fort\xc3\xa6llinger fra 1700-tallets K\xc3\xb8benhavn (skrevet i samarbejde med Peter Henningsen), blev valgt til \xc3\x85rets historiske bog 2010._NEWLINE_Han har v\xc3\xa6ret historisk konsulent p\xc3\xa5 filmen En kongelig aff\xc3\xa6re fra 2012._NEWLINE_I 2013-2014 var han v\xc3\xa6rt p\xc3\xa5 de tre f\xc3\xb8rste s\xc3\xa6soner af Historiequizzen p\xc3\xa5 DR K, hvor skiftende historikere, som museumsinspekt\xc3\xb8r p\xc3\xa5 Middelaldercentret K\xc3\xa5re Johannessen og lektor i historie p\xc3\xa5 K\xc3\xb8benhavns Universitet Palle Roslyng-Jensen, dystede om viden om Danmarks historie._NEWLINE_I 2015 udgav han Tyven, og han blev atter engang nomineret til \xc3\x85rets historiske bog.'